
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 49
din 26 martie 2015
privind îndreptarea erorii materiale de la poz. 387 din Statul de funcţii al 
Spitalului Municipal Sighişoara, aprobat prin Hotărârea Consiliului Local Sighişoara nr. 2/29.01.2015

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 6396/17.03.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Văzând Hotărârea Consiliului Local Sighişoara nr. 2/29.01.2015, prin care s-a aprobat Organigrama şi Statul de funcţii al Spitalului Municipal Sighişoara;

Având în vedere eroarea materială strecurată în cuprinsul Statului de funcţii al Spitalului Municipal Sighişoara, aprobat prin art. 2 din Hotărârea Consiliului Local Sighişoara nr. 2/29.01.2015, în sensul că, poz. 386 din statul de funcţii - post vacant de zidar - a fost dublată şi la poz. 387, unde trebuia menţionat un post de tehnician aparatură medicală principal cu studii LS (liceu sanitar), respectiv postul ocupat de domnul Păduraru Ioan, dar s-a menţionat, din eroare, tot post vacant de zidar;

Luând în considerare această eroare sesizată şi necesitatea îndreptării ei;

Văzând Raportul de specialitate al Spitalului Municipal Sighişoara nr. 939/10.03.2015, înregistrat la Municipiul Sighişoara cu nr. 5944/10.03.2015, prin care se propune îndreptarea erorii materiale de la poz. 387 din Statul de funcţii al Spitalului Municipiului Sighişoara, aprobat prin Hotărârea Consiliului Local Sighişoara nr. 2/29.01.2015, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În baza art. 36 alin. (2) lit. a), alin. (3) lit. b), alin. (9), art. 45 alin. (1) şi a art. 115 alin. (1) lit. b) din Legea nr. 215/2001, Legea Administraţiei Publice Locale, republicată, cu modificările şi completările ulterioare,
H O T Ă R Ă Ş T E:
Art. 1. Se aprobă îndreptarea erorii materiale de la poz. 387 din Statul de funcţii al Spitalului Municipal Sighişoara, aprobat prin art. 2 din Hotărârea Consiliului Local Sighişoara nr. 2/29.01.2015, în sensul că, se va menţiona „un post de tehnician aparatură medicală principal cu studii LS (liceu sanitar), post ocupat de domnul Păduraru Ioan”, în loc de post vacant de zidar, cum a fost menţionat, în mod eronat.
Art. 2. Se aprobă Statul de funcţii, actualizat, al Spitalului Municipal Sighişoara, conform anexei nr. 1, care face parte integrantă din prezenta hotărâre.
Art. 3. Cu ducerea la îndeplinire a prevederilor prezentei hotărâri, se încredinţează Instituţia Primarului Municipiului Sighişoara, Comitetul Director al Spitalului Municipal Sighişoara şi Managerul Spitalului Municipal Sighişoara, prin aparatul din subordine.
Art. 4. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

       Marieta Maria Fintoc 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;
  1 ex. Viceprimar;

  1 ex. Secretar;
  1 ex. Serviciul Public Asistenţă socială;

  3 ex. Spitalul Municipal Sighişoara.
10 ex. 

A.B./G.V.

